Symbol rozcestia O iných významoch výrazu *Lavabo* pozri *Lavabo (rozlišovacia stránka)*.
Gotické lavabo, 15. storočie, Notre-Dame v Rosenwiller
**Lavabo** (slovenská výslovnosť: [lavábo]; lat. *lavabo*) je liturgické umývadlo v sakristii kostola alebo v refektári kláštora. Hornú časť tvorí obvykle kamenná alebo kovová nádrž na vodu, často s ozdobným kohútikom zasadená do steny či niky. Dolnú časť tvorí kamenná alebo kovová misa na vodu vyčnievajúca zo steny. Lavabo slúži pre obradné potreby, v ktorom si kňaz umýva ruky pred bohoslužbou, po príprave darov, pred premenením Eucharistie a v kláštore pred spoločným jedlom. V 16. a 17. storočí sa objavuje aj v svetskom interiéri.

Terminológia
------------

* **piscina**
* **lavatórium**

Termín lavabo všeobecne označuje liturgické umývadlo. Ak má ale odtok odpadovej vody vedený hrúbkou muriva na vonkajšiu stranu sakristie používa sa termín piscina. Väčšie lavabo sa tiež označuje termínom lavatórium, ktoré bolo umiestňované v refektári kláštora, kde si mnísi umývali ruky pred spoločným jedlom.

Etymológia
----------

Termín lavabo sa všeobecne používa, ako zastrešujúci výraz pre viac príbuzných typov liturgických umývadiel. Pochádza z latinského slova *lavo = umývať* alebo *lavatorium* = miesto na umývanie, ktoré označuje symbolicky kresťanský obrad (lavabo) umývania si rúk sprevádzaný prednesom žalmu (*V nevinnosti si ruky umývam...* Žalm 26, 6).

Opis
----

Lavabo ako liturgické umývadlo sa úzko spája so symbolickým obradom umývania rúk (lavabo) sprevádzaný prednesom žalmu, v ktorom si kňaz umýva ruky pred bohoslužbou, po príprave darov, pred premenením Eucharistie a v kláštore pred spoločným jedlom. V latinskom obrade bolo zavedené v 16. storočí po Tridentskom koncile. Bol však používaný už v 4. storočí v v sýrskom, koptskom obrade neskôr aj byzantskom obrade. Využívanie lavaba sa rozšírilo hlavne v sakrálnej barokovej architektúre. V 16. a 17. storočí sa rovnako objavuje v svetskom interiéri a od polovice 18. storočia sa jeho používanie rozšírilo. Jeho dôležitosť vzrástla v 19. storočí s nástupom ideálu osobnej čistoty. Bolo priamym predchodcom dnešného umývadla. Použitie v interiéri mizne po zavedení vodovodného systému.

Lavabo je liturgické umývadlo umiestnené v sakristii kostola alebo v refektári kláštora, pozostávajúce spravidla zo samostatného zásobníka na vodu a neprenosnej misovitej nádoby z kameňa, mramoru alebo z medi. Často malo vlastný prívod (kohútik) a výpust vody na vonkajšiu stranu (východnú alebo severnú) sakristie. Nádrž lavaba je zvyčajne zasadená do múru alebo niky a misa na vodu vyčnieva zo steny. V svetskom interiéri je to menšie umývadlo, ktoré sa skladá z terakotovej nádrže s kohútikom a z kovovej misy.

Galéria
-------

* Jednoduché lavabo Jednoduché lavabo
* Lavabo/lavatórium v Gloucesterskej katedrále. Lavabo/lavatórium v Gloucesterskej katedrále.
* Lavabo/piscina v Kostole Nájdenia svätého Kríža v Litomyšli. Lavabo/piscina v Kostole Nájdenia svätého Kríža v Litomyšli.
* Lavabo z 19. storočia vo svetskom interiéri Lavabo z 19. storočia vo svetskom interiéri

Referencie
----------

1. ↑  lavabo In: *Slovník cudzích slov: akademický* [online]. Jazykovedný ústav Ľudovíta Štúra Slovenskej akadémie vied, 2005, [cit. 2020-03-01]. Dostupné online.
2. 1 2  HEROUT, Jaroslav. *Slabikář návštěvníků památek*. Praha : Středisko státní památkové péče a ochrany přírody Středočeského kraje ve spolupráci s Propagační tvorbou Praha, 1980. S. 172.
3. 1 2  lavabo In: BLAŽÍČEK, Oldřich; KROPÁČEK, Jíři. *Slovník pojmů z dějin umění*. Praha : Odeon, 2013. ISBN 9788072991044. S. 118.
4. ↑  PODOLINSKÍ, Alexandra a Štefan. *Lavabo* [online]. apsida.sk, [cit. 2021-03-01]. Dostupné online.
5. ↑  lavabo In: CURL, James Stevens. *A Dictionary of Architecture and Landscape Architecture*. 2nd Ed.. vyd. Oxford : Oxford University Press, 2006. S. 435.
6. ↑  ŠEDIVÝ, Juraj. *Latinská epigrafia. Dejiny a metodika výskumu historických nápisov zo Slovenska*. Bratislava : Univerzita Komenského v Bratislave, 2013. A kolektív. ISBN 978-80-223-3776-2. S. 192.
7. 1 2  Lavabo In: TOGNER, Milan. *Historický nábytek: Terminologický slovník historického nábytku od gotiky po počátek 20. století : Materiálová skladba - technologie - typologie a slohové projevy*. Brno : Datel, 1993. S. 68.
8. ↑  piscina In: *Slovník cudzích slov: akademický* [online]. Jazykovedný ústav Ľudovíta Štúra Slovenskej akadémie vied, 2005, [cit. 2020-03-02]. Dostupné online.
9. 1 2 3 4  lavabo In:  *Home : Oxford English Dictionary* [online]. www.oed.com, [cit. 2021-03-02]. Dostupné online. Archivované 2021-09-03 z originálu. (po anglicky)
10. ↑  lavatórium In: *Slovník cudzích slov: akademický* [online]. Jazykovedný ústav Ľudovíta Štúra Slovenskej akadémie vied, 2005, [cit. 2020-03-02]. Dostupné online.
11. ↑  lavatory In:  *Online Etymology Dictionary* [online]. www.etymonline.com, [cit. 2021-03-02]. Dostupné online.
12. ↑  Lavabo In: *The Catholic Encyclopedia*. Ed. Charles George Herbermann. Zväzok 9. Laprade – Mass Liturgy. New York : Encyclopedia Press, 1913. S. 44 – 45.
13. ↑  Lavabo In:  *Ottův slovník naučný nové doby - dodatky k velikému Ottovu slovníku naučnému*. Zväzok 3. Praha : Paseka, 2001. ISBN 80-7185-550-2. S. 1088.
14. ↑   *lavabo* [online]. www.obnova.sk, [cit. 2021-03-09]. Dostupné online.

Pozri aj
--------

* krstiteľnica

Iné projekty
------------

Commons
* Spolupracuj na Commons Commons ponúka multimediálne súbory na tému **Lavabo**